《得小圃城南用渊明归田园居韵六首 其三》
宋代·程俱

年大百无味，区中故人稀。京江一都会，卜筑行当归。

傥回故人车，云关访荷衣。时来吐情话，未觉世相违。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。